Őszi Udvar

Miami legrégebbi Udvara, amelyet a legendás **Tom Hood** alapított, aki megjárva az Első Világháborút Európában szembesült az Udvarok hagyományával, és azzal, hogy az efféle szervezetek jelentette állandóság védelmet jelent a Másokkal szemben. Az Őszi Udvar az egyik legerősebb és legnépesebb, tagjait összeköti a Tündérvilág kaotikus szabályai kiismerésének vágya és az elköteleződés, hogy együtt megvédjék a halandókat a Hölgyek és Urak ármánykodásától. Az Őszi Udvar a maga módján egy harcos Udvar, ám kerüli a közvetlen konfrontációt, és fegyveréül inkább a megismertést és megelőzést választotta. Legfőbb szövetségesének a Nyári Udvar számít.

## Tagság

Az Őszi Udvar tagjaitól elvárt, hogy mindig óvatosan, nyitott szemmel éljék életüket, ne zárkózzonak el a Tündérvilág elől, és inkább próbálják megismerni, mint elpusztítani azt. feladatuk, hogy megvédelmezzék az Uradalmat és a halandókat a Másoktól, hogy feltérképezzék és bezárják a veszélyes Kapukat, és összegyűjtsék a Mezsgyéből a valóságba került Tokeneket. Sokuk tudományos pályára lép, de nem mind, mert vannak, akik inkább a gyakorlatban hasznosítják képességeiket.

Az Őszi Udvar erősen hierarchikus szervezet, ha az Ősz Királya vagy Királynője hoz egy döntés, akkor az ellen nincs helye fellebbezésnek. Az uralkodó egymaga dönt, bár általában mindig tart maga mellett egy-két hűséges tanácsadót. Az Őszi Udvarnál szokás, hogy a Korona mindig mesterről tanítványra száll, hogy így a titkos tudát is öröklődhessen, amelynek birtoklása csak a kiválasztottaknak adatik meg.

### Az Udvar vezetői

* **Eszmé**, az Ősz Királynője
* **Nekotdryw**
* **Kobold**

## Területei

Az Őszi Udvar főhadiszállása megalapulása óta a Miami egyetem területén található. Az Egyetem épületei az idők során jócskán megváltoztak, de a Mezsgyében található főhadiszállás változatlan maradt.

A főhadiszállás két részből áll: a Klubhelyiségből és a Könyvtárból.

### A Klubhelyiség

A Klubhelyiséget a Miami egyetem egyik kihalt folyosójáról (illetve számtalan titkos Kapun keresztül a Mezsgyéből) lehet elérni. Ide érkezve a látogató egy ódon váróterembe kerül, ahol a polcok könyvektől roskadoznak, és kellemes olvasósarkok várják a nyugalomra vágyókat. Innen nyílik többek között Kobold és Nekotdryw irodája, illetve itt található a Tokenraktár rejtett bejárata is, amit a legenda szerint kísértetek is őriznek. A vároteremből lépcsőn érhetők el különböző további irodák, tantermek és raktárak, illetve valahol található egy ugyancsak titkos Kapu is, amely az Ősz Királynőjének irodájába vezet, ami a legenda szerint nem is Miamiban, hanem a Mezsgye közepén található.

### A könyvtár

Az Uradalom könyvtára a Miami egyetem saját könyvtárán keresztül érhető el, ha az ember a gyermekmeséket tartalmazó polcoknál befordulva elmormol az orra alatt egy régi francia altatódalt. Így végül egy kör alapú, kupolás terembe jut, amit mágikus fény világít meg, és ahol számtalan polcon megannyi titkos tekercs, grimoár és régi napló található. A könyvtár közepén áll Tom Hood szobra, amely egy hatalmas, tündérbőrbe kötött könyvet, az **Árnyak könyvét** tartja a kezében: ebbe a könyvbe összegzik az Udvar tagjai az összes tudást, amit az egyes Tündérekről az évek során összegyűjtöttek.